પૂર્વ વડાપ્રધાન વાજપેયીજીના અવસાનને પગલે મુલતવી રખાયેલી ઓગસ્ટ માસની સામાન્ય સભા પાલિકા ખાતે મળી હતી. તેમાં બીઆરટીએસની બસ સળગાવી કોંગ્રેસને ભેરવવાનો કારસો હોવાનું કહી બસ ભાજપે જ સળગાવી હોવાનો કોંગેસના દિનેશ કાછડિયાએ આક્ષેપ કરતાં સભામાં હોબાળો મચી ગયો મેયરે સસ્પેન્ડનું રૂલીંગ કર્યા બાદ મામલો શાંત થતાં રૂલિંગ પરત ખેંચ્યું પણ વિજય પાનસુરિયાએ બસ સળગાવવાની ઘટનામાં પાલિકાએ તપાસ કરવા માંગ કરી હતી. તો કેનાલ કોરિડોર પ્રોજેક્ટમાં ગેટ તૂટી પડતા બાળકીના મોતની દૂર્ઘટનામાં કોન્ટ્રાક્ટર રણજિત બિલ્ડકોનને ભાજપ છાવરવાનું બંધ કરી બ્લેક લીસ્ટ કરવા વિપક્ષે માંગણી કરી છે. ગત તારીખ 30 ઓગસ્ટના રોજ મુલતવી રહેલી સામાન્ય સભામાં પાર્કિંગ પર દબાણ હટાવવાનો, તુટેલા રસ્તા, સ્વાઈન ફ્લૂ વકરે છે, ગેરકાયદે બાંધકામ, નવા વિસ્તારોમાં પ્રાથમિક સુવિધા સહિતના મુદ્દા ચર્ચાયા હતાં. કોંગ્રેસના સિનિયર કોર્પોરેટર ભુપેન્દ્ર સોલંકી અને વિપક્ષ નેતા પપન તોગડિયાએ કેનાલ કોરિડોરમાં ગેટ તૂટી પડવાની ઘટના ભાજપ શાસકોને આડેહાથ લીધા હતાં. ભાજપ રણજિત બિલ્ડકોનને છાવરવાનું બંધ કરે અ્ને બ્લેક લીસ્ટ કરી બાકીના કામો અટકાવી દેવા જોઈએ. પાલિકાએ અરજી કરી હતી પરંતુ એફઆઈઆર દાખલ થઈ ન હતી. જ્યારે મર્ડર થાય છે ને સોપારી આપનાર સામે પોલીસ કાર્યવાહી કરે છે ઉપરાંત ગેટ પડવાની ઘટનામાં સબ કોન્ટ્રાક્ટર ભરતને રણજીત બિલ્ડકોને કામ આપ્યું હતુ.